
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea Planului Urbanistic Zonal - „Reconfigurare și extindere zonă servicii și depozitare existentă; dezvoltare zonă rezidențială cu funcțiuni complementare” str. Calea Buziașului, nr.126, Timişoara



1. Descrierea situaţiei actuale
Terenul reglementat în cadrul documentatiei PUZ „Reconfigurare și extindere zonă servicii și depozitare existentă; dezvoltare zonă rezidențială cu funcțiuni complementare”- Calea Buziașului, nr. 126, Timişoara, este amplasat în partea de sud-est a Municipiului Timişoara la sud de Calea Buziașului, în intravilan, fiind accesibil atât din Calea Buziașului cât şi din strada Dafinului, identificat prin extras CF nr. 430558, nr. cad. 430558; extras CF nr. 442663, nr. top 442663 (CF vechi 1639 Mosnita Noua, nr. top 516/2/c, 517/2/b, 527/2/1/b). 

Conform PUD aprobat prin HCL 361/2001 – Corp administrativ şi depozit S.C. RANDLER GROUP S.R.L.; conform PUZ aprobat prin HCL 50/1999 preluat de PUG - Zonă propusă de locuinţe pentru max.2 familii şi funcţiuni complementare. POT max. = 40%. Regim de înălţime max. admis S+P+2E. Spaţii verzi conform HCL 62/2012.

Terenul reglementat, este înscris în CF nr. 430558, nr. cad. 430558 Calea Buziaşului nr. 126 în suprafaţă de 8.135 mp, categoria de folosinţă - curţi construcţii, proprietar S.C. RANDLER GROUP S.R.L., întabulare servitute de trecere în favoarea S.C. ELECTRICA BANAT; extras CF nr. 442663, nr. top 442663 (CF vechi 1639 Mosnita Noua, nr. top 516/2/c, 517/2/b, 527/2/1/b) în suprafaţă de 23.500 mp, categoria de folosinţă – arabil, proprietari Poparad Sorin și Poparad Adriana Zorica.

2. Schimbări preconizate şi rezultate aşteptate
Planul Urbanistic Zonal „Reconfigurare și extindere zonă servicii și depozitare existentă; dezvoltare zonă rezidențială cu funcțiuni complementare”- Calea Buziașului, nr. 126, Timişoara propune reconfigurarea și extinderea incintei existente a societății Randler Group, dezvoltată pe Calea Buziașului nr. 126 în baza Planului Urbanistic de Detaliu “Corp administrativ şi depozit S.C. RANDLER GROUP S.R.L. Calea Buziaşului Timişoara”, proiect nr. 26/2001 întocmit de S.C. Arhitect Trîmbițaș S.R.L., aprobat în baza H.C.L. cu nr. 361/18.12.2001; dezvoltarea unei zone rezidențiale cu funcţiuni complementare la sud de incinta RANDLER GROUP; asigurarea în incintă a locurilor de parcare necesare funcţiunilor propuse; asigurarea prin proiectare a strategiei de rezolvare a utilităţilor pentru întreaga incintă: alimentare cu energie electrică, gaz, apă-canal, telefonie, conform propunerilor şi avizelor.
Accesul auto şi pietonal la parcela studiată se face din străzile Dafinului – la sud şi Calea Buziaşului, la nord, conform avizului Comisiei de Circulaţie nr. DT 2017-004319/15.12.2017.

3. Alte informaţii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Reconfigurare și extindere zonă servicii și depozitare existentă; dezvoltare zonă rezidențială cu funcțiuni complementare”- Calea Buziașului, nr. 126, Timişoara  au fost obţinute: Certificatul de Urbanism nr. 3111 din 12.07.2017, Avizul de Oportunitate nr. 34/21.09.2017, Avizul Arhitectului Sef nr. 04/15.03.2018;
4. Concluzii
Având în vedere prevederile legale expuse, proiectul de hotărâre privind aprobarea Planului Urbanistic Zonal „Reconfigurare și extindere zonă servicii și depozitare existentă; dezvoltare zonă rezidențială cu funcțiuni complementare”- Calea Buziașului, nr. 126, Timişoara, este elaborat de proiectantul S.C. ARHITECT TRÎMBIȚAȘ S.R.L., proiect nr. 140/2015, beneficiari S.C. RANDLER GROUP S.R.L., Poparad Sorin și Poparad Adriana. îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

